el el el el el el el el el el el el el el el el el el el el el fr el el el el el en el el el el en el el el el el el el el da el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en el el el el el el el el el el el en el el el el el el el el el el el el en el el el el el el el el el el el el el el el el en el el el el el el el el el el el el el el el el el el el el el el el el el el el el el el el el el el el en el el el el el el el el el el el el el el el el el el el el el el el el el el el el el el el el el
Το λήμμα δεν περιέχει πηγές ή αυτές που περιέχει δεν επαρκούν. Μπορείτε να βοηθήσετε προσθέτοντας την κατάλληλη τεκμηρίωση. Υλικό που είναι ατεκμηρίωτο μπορεί να αμφισβητηθεί και να αφαιρεθεί.
Η Σιδηροδρομική γραμμή Θεσσαλονίκης - Αλεξανδρούπολης είναι μια ελληνική υπεραστική σιδηροδρομική γραμμή που συνδέει το πολεοδομικό συγκρότημα της Θεσσαλονίκης με την Αλεξανδρούπολη, και άλλες πόλεις της Μακεδονίας και της Θράκης. Είναι η τρίτη πιο σημαντική σιδηροδρομική γραμμή της Ελλάδας μετά την γραμμή Αθηνών - Θεσσαλονίκης και τη γραμμή Αθηνών - Καλαμπάκας, καθώς και η πιο σημαντική της βόρειας Ελλάδας. Ο ανατολικός τερματικός της, είναι το Λιμάνι Αλεξανδρούπολης, από τον οποίο εκκινούν τοπικά τρένα προς τα Δίκαια Έβρου. Η γραμμή περνάει επίσης μέσα από τη Δράμα και τη Ξάνθη, και άλλες πόλεις της βόρειας Ελλάδας.
Κεντρική Μακεδονία, Ανατολική Μακεδονία και Θράκη
1,435 mm (κανονικό εύρος)
Η γραμμή ξεκίνησε να λειτουργεί το 1896, ως προέκταση της υπάρχουσας γραμμής από την Κωνσταντινούπολη προς την Κεντρική Μακεδονία.
Το 2017 υπογράφθηκε συμφωνία μεταξύ των Πρωθυπουργών Ελλάδας-Βουλγαρίας για την εν μέρει αντικατάσταση του από την Σιδηροδρομική Εγνατία στο τμήμα Θεσσαλονίκη-Τοξότες και η οποία θα συνδέει την Θεσσαλονίκη με τα λιμάνια της Καβάλας και της Αλεξανδρούπολης καθώς και με την Βάρνα και τον Δούναβη στη Βουλγαρία.[1]
1 Νέα Σιδηροδρομική Γραμμή Θεσσαλονίκης-Καβάλας-Τοξοτών
Νέα Σιδηροδρομική Γραμμή Θεσσαλονίκης-Καβάλας-ΤοξοτώνΕπεξεργασία
Η γραμμή λόγω της αναγκαίας συντήρησης που πρέπει να γίνει, έχει μετατραπεί σε εποχιακή, με το τμήμα Δράμα-Αλεξανδρούπολη να λειτουργεί με λεωφορορεία του ΟΣΕ και μόνο με εμπορικές αμαξοστοιχίες. Υπάρχει προγραμματισμός ώστε το Δράμα - Τοξότες να ενταχθεί στα τουριστικά δρομολόγια.[2] Λόγω των γεγονότων αυτών, προωθείται η νότια χάραξη μέσω Καβάλας, από Θεσσαλονίκη προς Αλεξανδρούπολη. Ανάδοχος κατασκευής της παραλλαγής προβλέπεται στα τέλη του 2023.[3]
Ο δυτικός τερματικός της γραμμής Θεσσαλονίκης - Αλεξανδρούπολης είναι ο σιδηροδρομικός σταθμός Θεσσαλονίκης στο πολεοδομικό συγκρότημα της Θεσσαλονίκης. Συνεχίζει βόρεια περνώντας από το Κιλκίς, μέχρι να φτάσει την ανατολική ακτή της λίμνης Δοϊράνης. Προχωράει κατά μήκος της βόρειας ακτής της λίμνης Κερκίνης και διασχίζει τον ποταμό Στρύμονα κοντά στο Σιδηρόκαστρο Σερρών. Η γραμμή προς τη Σόφια διακλαδώνεται εδώ και προχωράει στο τελωνείο του Προμαχώνα. Η γραμμή συνεχίζει στα ανατολικά προς τις Σέρρες και τη Δράμα. Διασχίζει τον ποταμό Νέστο στο Παρανέστι Δράμας και τον ακολουθεί μέχρι τους Τοξότες Ξάνθης. Περνάει από την Ξάνθη και την Κομοτηνή και προχωράει προς το Αιγαίο Πέλαγος, για να καταλήξει στην Αλεξανδρούπολη. Στην Αλεξανδρούπολη, υπήρχε ανταπόκριση με τη γραμμή Λιμένας Αλεξανδρούπολης - Δίκαια.[4] Ωστόσο, υπάρχει και δυνατότητα απευθείας σύνδεσης Θεσσαλονίκης - Δικαίων, μέσω ενός δρομολογίου την ημέρα με αφετηρία το Σταθμό Θεσσαλονίκης και ένα δρομολόγιο με αφετηρία το Σταθμό Λιμένα Αλεξανδρούπολης.
Θεσσαλονίκη, ανταπόκριση με γραμμές προς Αθήνα, Ειδομένη, Φλώρινα, προαστιακό και μετρό Θεσσαλονίκης
Στρυμώνας, ανταπόκριση με τρένα προς Βουλγαρία
Σέρρες (τερματικός σταθμός στη γραμμή Σέρρες-Θεσσαλονίκη) & γραμμή προς Εργοστάσιο Ζάχαρης Σερρών
Λιβέρα (με ράγες διασταύρωσης)
Λιμάνι Αλεξανδρούπολης, γραμμή προς Ορμένιο και μετά σύνορα[4]
↑ «Σιδηροδρομική Εγνατία: το τρένο θα φτάνει ώς τον Δούναβη!». Η Εφημερίδα των Συντακτών. 2017-09-04. http://www.efsyn.gr/arthro/sidirodromiki-egnatia-treno-tha-ftanei-os-ton-doynavi-0. Ανακτήθηκε στις 2018-01-12.
↑ Συνάντηση του Υπ. Υποδομών & Μεταφορών κ. Κώστα Αχ. Καραμανλή με τη Διοίκηση του ΟΣΕ στο Σ.Σ Σερρών
↑ ΣΕΠΤΕΜΒΡΙΟΣ 2022 Aφιέρωμα της Voria.gr
↑ 4,0 4,1 Μυρτσίδης, Διαμαντής (2021). Η Ιστορία του Σιδηροδρόμου στον Έβρο. Νέα Βύσσα: Διαμαντής Μυρτσίδης. σελ. 153-179. ISBN 978-618-00-3174-4.